Specialtilbuddet Klubben Holme Søndergård - referat af Læringssamtale den 21/3-24:
Deltagere: Jette Bjørn (BU-chef), Anne Sofie Rasmussen (PUF-konsulent, Tine Fredensborg (Klub), Heidi Jall (Klub), Pernille KG (PL), Tanja Milde (STU), Jette Dyhr (klubleder)og Anne Fuglsang (adm.medarbejder og ref.) 
Anne Sofie faciliter mødet og har haft et formøde med Jette.
Formål med mødet er at kigge på indsamlede data og sammen finde ud af, hvad vi skal arbejde videre med; hvad der skal være fokus.
Fokus ved den sidste læringssamtale var arbejdet med værdien bag at udvikle og træne livsmestring:
Vi har arbejdet med, hvordan vi kan understøtte udviklingen af livsmestring for vores unge i klubben Holme Søndergård. For os har og er definitionen ens betydende med at f.eks. mestre personlig pleje og egenomsorg, afslapning, fornøjelser, adspredelse, sociale interaktioner, samt at tage aktivt del i aktiviteter, med de resurser den enkelt har. 
Baggrunden for valget ligger i vores menneskesyn, da vi ser vores unge på lige fod med alle andre unge. Vores unge er sociale mennesker og har brug for i en eller anden grad at spejle sig i hinanden og opnå gensidig anerkendelse af deres indbyrdes roller og føle sig som del af et socialt fællesskab med andre unge. Fritidsfællesskaber for børn og unge kan være mange ting og varierer i størrelse, intensitet og fokus. Hvad der er et meningsfyldt fritidsfællesskab for det ene barn, er det ikke nødvendigvis for et andet. Dette gælder for vores unge med handicap såvel som for unge uden handicap. Vores arbejde tager udgangspunkt i KRAP og vores vision.
Jette fortæller om vores fokus fra sidste læringssamtale, se ovenstående afsnit i kursiv. Vi bruger KRAP som vores SLF-tilgang, da vi har fokus på progression og udvikling. Vi arbejder med ”Ressourceblomsten”, hvor man har fokus på ressourcer og med ”Kognitiv sagsformulering” (KS), hvor man arbejder med ressourcer og udfordringer, herunder fakta, mestringsstrategier og hypoteser om adfærd og behov, da ikke alle unge kan bidrage til deres KS.
Vi arbejder også med ”Step by step”, som er en kort beskrivelse af den unges hverdag og behov, så en pædagog eller vikar kan være sammen med en ung uden oplæring. Vi tilretter løbende disse oversigter.
Vores fokus i det næste år vil være mestring af socialisering i grupper for vores unge, hvor vi fortsat arbejder med KRAP-tilgangen. Vi ved, at vores unge ser ind i en anden hverdag med færre omsorgspersoner, når de kommer i VoksenHandicap og evt. flytter hjemmefra, så det vil vi gerne forberede dem på med udgangspunkt i deres ressourcer og behov.
Vi gennemgår en kognitiv sagsformulering (KS) på en unge, som har brug for meget forudsigelighed og reagerer voldsomt på ukendte situationer, hvilket er beskrevet i sagsformuleringen. Det interessante er dog, at vi fokuserer mest på de positive påvirkninger. Til forskel fra ”Step by Step” går KS bag om adfærden. KS er en rigtig god beskrivelse af den unge og burde følge den unge videre i livet.
Hvordan laves en kognitiv sagsformulering? KS laves af to-ti personer, hvor man starter med fakta som alder, familieforhold, handicap, behov for hjælpemidler, aflastning mv. Hvilke narrativer har den unge; Han har fx humor, og hvordan oplever vi det? Måske har han ikke humor, men siger noget ufrivilligt sjovt. Nogle unge kan vi snakke med og sammen ”evaluerer” situationer, som vi tager med i KS, mens vi ved andre unge må gætte og gisne, måske fordi de måske ikke har sprog eller ikke kan resonere. Vi kigger på mestringsstrategier, fx på hvordan vi kan hjælpe unge uden sprog. Vi får et fælles overblik over dynamikker, og kan derfor lave en handleplan, eller aftale hvordan vi fremadrettet skal arbejde med den unge. 
KS giver et godt arbejdsredskab, fordi vi samler vores ”overvejelser”. Fx havde vi en ung, som pludselig ikke ville med bussen, men i KS havde vi skrevet at den unge var meget nysgerrig, så vi brugte denne nysgerrighed til at få den unge med bussen. Og når vi registrer, så ser vi måske også, at problemet ikke er så stort. Det er givende at lave en KS sammen, så vi mødes med vores ”synsninger” og sammen ser et helt menneske, og det giver fornyet energi i arbejdet med den unge, fordi vi forstår den unge bedre. Vi kan have brug for at lave flere forskellige KS, fx hvis den unge er uden medicin i en periode. Vi kan ende med en liste over ting, som skal undersøge, fordi vi har også unge, som er gået i stå eller nærmest tilbage i deres udvikling. 
Step by step
En meget konkret beskrivelse af den unge, hvor der står, hvordan den unge hentes ved bussen og følges direkte ind i sit eget rum – har man ikke kendskab til denne praksis, kan det starte en konflikt, hvis den unge skal igennem hele huset først. I SbS er det også beskrevet, hvad forskellige adfærd betyder. Så vi kan se, om den unge har en god eller svær dag ved at observere adfærden.
Hvordan skal vi bruge KRAP som metode, og skal vi forsætte med de nuværende værktøjer (ressource-blomsten og kognitiv sagsformulering), eller skal vi udvide fx med måltrappen?
Hvad optager os ift. fremlagte data:
Vi kan udfordre KRAP’en på om den er ”for” positiv…
Vi får et positiv syn på den unge, og man bliver glad af at arbejde på denne måde. Det er givende, at vi får samme syn på den unge, og at der fokuseres på det positive. Vi har et fælles sprog og et fælles ståsted og bliver fagligt stærkere, og netop pga. det faglige fokus er det nemmere at arbejde med vores målgruppe. Et fælles sprog og ståsted styrker vores psykologiske tryghed
Vi kan arbejde aktivt med et negativ narrativ og få vendt det til noget positivt. KRAP tilgodeser alles synspunkter, og vi bliver kloge sammen – der er ingen facitliste, så alle kan bidrage. Et simpelt værktøj som er nemt at bruge og hurtigt giver et brugbart resultat. KS er vores grundtanken i vores arbejde, så vi ved hvordan vi skal arbejde videre. En nem og god måde at samle data på, hvor vi nemt kan se udviklingen.
Jette Bjørn: I har en meget professionel tilgang til arbejdet, hvilket er meget imponerende, men I giver jer selv en stor opgave, idet I nu fokuserer på individet, men ønsker at arbejde med fællesskaber, hvor alle kan deltage. Skal det med??
Er der mangler ved kognitiv sagsformulering, eller skal der blot tilføjes andre værktøjer:
Når vi skal arbejde med læring i sociale fællesskaber, kan der laves en ny KS med dette læringsfokus. KS giver en fælles forståelse af en ung, men skal der arbejdes med et mål, så kan måltrappen bruges med indsatte delmål. KS giver viden om den unge, hvor måltrappen bruges til at arbejde ønskede mål – her kunne det være spændende at inddrage de unge. I STU har de unge været med til at lave ressourceblomster også unge uden sprog, hvor det bliver visuelt, og derved er de unge med til at skabe deres eget narrativ. 
Vi arbejder med et individuelt fokus i kognitiv sagsformulering og kan bruge denne viden til at blive klogere på, hvordan de unge kan profitere af aktiviteter og fællesskaber. Vores unge er meget forskellige og har forskellige behov, som skal tilgodeses i et fællesskab. Vi skal have klarlagt, hvilke fællesskaber der er i KHS, og hvilke(t) fællesskab(er) den unge skal deltage i.
Det specifikke fokus i kognitiv sagsbehandling danner hypoteser om, hvordan den unge kan deltage og være i et fællesskab, da kognitiv sagsbehandling er grundstammen for at forstå den unge. 
Mange af vores unge profiterer ikke ved at være i et fællesskab, så hvordan træner vi vores unge til at være en del af et fællesskab, som de har svært ved at være i? De skal inddrages ift. deres behov, og det kan fx være ved deltagelse på sidelinien.
Opgave: 
Vi skal gennemgå alle aktiviteter og fællesskaber, store som små, med fokus på, ok aktiviteten tilgodeser hele vores målgruppe eller kun de få – og vi skal afsætte tid og huske alle fællesskaber og aktiviteter. Vi skal også overveje, om stationære aktiviteter i forskellige rum og rolige aktiviteter i hallen vil tilgodese flere unges behov. Vi skal lave aktiviteter, som passer til de unge, og ikke lave aktiviteter som de unge skal passe til. Samtidig skal vi huske, at store fællesskaber frigiver tid til de unge, som har behov for at være sammen en voksen hele tiden. Målet er, at alle unge kan indgå i fællesskaber, og vi bruger Måltrappen til at nå målet. 
Søjlemodellen kan bruges både til gennemgang og planlægning af aktiviteter og vil også betyde, at vi har samme fokus ved evalueringen. 
Data - hvordan indsamles de systematisk?
KRAPS søjlemodel kan bruges til evaluering, og det vil have den fordel, at vi evaluerer på samme måde i de to teams og STU. Data vil blive indsamlet systematisk, hvilket er vigtigt ved indsamling af kvalitative data. Kvalitative data giver bedst mening for vores målgruppe, og der gives allerede mange data i de eksempler, som er nævnt på mødet. Dog kan det være svært at indsamle data på 60 unge i klubben, men nemmere i STU med kun fem unge.
Konklusion / beslutning:
Vi skal arbejde med mestring af socialisering i grupper for vores unge. Vi skal derfor evaluere og vurdere vores aktiviteter for at finde ud af, om de giver mening for vores unge – og kan de tilpasses, så de bliver givende for flere unge end nu. 
Vi vil bruge søjlemodellen til evalueringen af aktiviteter, mens måltrappen bruges til at finde frem til, hvordan den enkelte unge kan deltage i fællesskaberne. Vi flytter fokus på den enkelte unge til helheden. Kognitiv sagsformulering viser den unges færdigheder og udfordringer, og disse data bruges i det videre arbejde. Det giver god mening, at der kun er to teams, da det bliver lettere at samle huset – og mødet i dag giver os noget konkret at arbejde videre med
Hvordan skal de fremtidige møder være? 
Deltagelse af alle medarbejdere eller få medarbejdere som ved mødet i dag? De to mødetyper kan forskellige ting, så vi overvejer, hvilken mødeform vi ønsker og giver besked. Beslutter vi os for et møde med få deltagere, skal dagens mødedeltagere også være med til næste møde. Den valgte evalueringsskabelon bruges ved læringssamtalen i efteråret, hvor vi gør status og evaluere på det arbejde, vi har nået.

